CELEX: 62013CN0604
Language: hu
Date: 2013-11-25 00:00:00
Title: C-604/13. P. sz. ügy: A Törvényszék (negyedik tanács) T-386/10. sz., Aloys F. Dornbracht GmbH & Co. KG kontra Európai Bizottság ügyben 2013. szeptember 16-án hozott ítélete ellen az Aloys F. Dornbracht GmbH & Co. KG által 2013. november 25-én benyújtott fellebbezés

25.1.2014   
            
            
               HU
            
            
               Az Európai Unió Hivatalos Lapja
            
            
               C 24/13
            
         A Törvényszék (negyedik tanács) T-386/10. sz., Aloys F. Dornbracht GmbH & Co. KG kontra Európai Bizottság ügyben 2013. szeptember 16-án hozott ítélete ellen az Aloys F. Dornbracht GmbH & Co. KG által 2013. november 25-én benyújtott fellebbezés
   (C-604/13. P. sz. ügy)
   2014/C 24/24
   Az eljárás nyelve: német
   
      Felek
   
   
      Fellebbező: Aloys F. Dornbracht GmbH & Co. KG (képviselők: H. Janssen és T. Kapp Rechtsanwälte)
   
      A másik fél az eljárásban: Európai Bizottság, az Európai Unió Tanácsa
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               teljes egészében helyezze hatályon kívül az Európai Unió Törvényszéke (negyedik tanács) T-386/10. sz. ügyben 2013. szeptember 16-án hozott ítéletét, és a felperest érintő részében semmisítse meg az alperes COMP/39.092 — „fürdőszobai szerelvények és felszerelések”-ügyben 2010. június 23-án hozott C(2010) 4185 végleges határozatát;
            
         
               —
            
            
               másodlagosan megfelelően csökkentse a felperessel szemben a megtámadott határozatban kiszabott bírság összegét;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   A fellebbező fellebbezésének alátámasztása érdekében a következő jogalapokra hivatkozik:
   
                
            
            
               A Törvényszék először is megsértette az 1/2003 rendelet (1) 23. cikkének (3) bekezdését, a meghatározottság elvét, az egyenlő bánásmód elvét, valamint az arányosság elvét, mivel az 1/2003 rendelet 23. cikke (2) bekezdésének második mondatát felső határként értelmezte, és ezáltal tagadta a bírságösszeg Bizottság általi megállapításának jogellenességét, valamint lehetetlenné tette, hogy saját maga jogszerűen csökkentse a bírság összegét.
            
         
                
            
            
               Másodszor a Törvényszék megsértette az 1/2003 rendelet 23. cikkének (3) bekezdését, mivel tagadta a 2006. évi iránymutatás jogellenességét, amely az egyetlen terméket gyártó vállalkozás jogsértései esetén nem veszi figyelembe a jogsértés időtartamát és súlyát.
            
         
                
            
            
               A Törvényszék harmadszor nem ismerte el, hogy az alperesnek a 2006. évi iránymutatás 37. pontja alapján úgy kellett volna mérlegelési jogkörében eljárnia, hogy az egyetlen terméket gyártó vállalkozás esetén a bírság összegét a 10 %-os határ alatt kellett volna megállapítania.
            
         
                
            
            
               A Törvényszék ezenkívül megsértette a visszaható hatály tilalmát, mivel jogszerűnek ítélte azt, hogy az alperes a bírság összegét a 2006. évi iránymutatás alapján számította ki.
            
         
                
            
            
               Továbbá a Törvényszék a felperessel szemben kiszabott bírság összegének kiszámításakor — a földrajzi kiterjedésre, valamint a felperesnek csupán a három termékcsoport egyikében való részvételére és alárendelt szerepére tekintettel — tévesen alkalmazta a jogot.
            
         
                
            
            
               A Törvényszék végül megsértette az ésszerű határidőn belüli eljárás elvét.
            
         
      (1)  HL 2003. L 1., 1. o.; magyar nyelvű különkiadás 8. fejezet, 2. kötet, 205. o.